स्ट्रोन्शियम सल्फेट
स्ट्रोन्शियम सल्फेट (Strontium sulfate), जिसका रासायनिक सूत्र SrSO4 है, स्ट्रोन्शियम तत्व का सल्फेट लवण है। यह एक सफ़ेद रंग का क्रिस्टलीय पाउडर होता है और प्रकृति में सेलेस्टीन नामक खनिज में पाया जाता है। यह पानी में आसानी से नहीं घुलता लेकिन हाइड्रोक्लोरिक अम्ल या नाइट्रिक अम्ल के कमज़ोर घोलों में घुल जाता है। जीव-जगत में पाया गया है कि अकान्थारेया (Acantharea) नामक प्रोटोज़ोआ (सूक्ष्मजीवी) का ढांचा स्ट्रोन्शियम सल्फेट का ही बना हुआ होता है।